钦定古今图书集成/明伦汇编/官常典/第399卷 > 王治
## 钦定古今图书集成/明伦汇编/官常典/第399卷 > 王治

按《明外史》本传：“治字本道，忻州人。嘉靖三十二年进
士。除行人，迁吏科给事中。寇屡盗边，边臣多匿不奏
小胜，文臣辄冒军功。治请临阵斩获，第录将士功，文
臣及镇帅不亲搏战者，止赐赉。从之。再迁礼科左给
事中。隆庆元年，偕御史王好问核内府诸监局岁费，
中官崔敏请止之，为给事中张宪臣所劾。得旨，诏书”
所载者，自嘉靖四十一年始听治等详核，不载者已
之。治等力争不许。事竣，劾中官赵廷玉、马尹干没罪。
诏下司礼监按问。寻上疏陈四事。一言：“定宗庙之礼，
以隆圣孝。献皇虽贵为天子，父，实未尝南面临天下；
虽亲为武宗叔，然尝北面事武宗。今乃与祖宗诸帝
并列，设位于武宗右，揆诸古典，终为”未协。臣以为献
皇祔太庙，不免逓迁。若专祀世庙，则亿世不改。乞敕
廷臣博议，务求至当。一议谨燕居之礼，以澄化原。人
主深居禁掖，隔远外庭，左右便佞，窥伺百出。或以燕
饮声乐，或以游戏骑射。使人主接之不以时，用之不
以礼。近则损敝精神，疾病所由生；久则妨累政事，危
乱所由起。比者人言“籍籍，谓陛下燕闲举动，有非谅
暗所宜者。臣窃为陛下虑之。”其二，“请勤朝讲，亲辅弼。”
疏入，报闻。进吏科都给事中。劾蓟辽总督都御史刘
焘、南京督储都御史曾于拱不职。于拱遂罢山西及
蓟镇并中寇，治以罪。兵部尚书郭干、侍郎迟凤翔偕
同官欧阳一敬等劾之。诏罢干，贬凤翔三秩视事。部
议恤，光禄少卿马从谦，帝不许。治疏争。帝谓“从谦所
犯，比子骂父律”，终不允。治又请追谥何瑭，雪夏言罪，
且言大理卿朱廷立、刑部侍郎詹瀚共锻成夏言、曾
铣狱，宜夺追其官。咸报可。明年，左右有言南海子之
胜者，帝将往幸。治率同官谏。大学士徐阶、尚书杨博、
御史郝杰等并阻止，皆不听。至则荒莽沮湿，帝甚悔
之。治。寻擢太仆少卿，改大理，进太仆卿。忧归，卒。